My Heart Is Yours on norjalaisen laulajan Didrik Solli-Tangenin kappale, jolla hän edusti Norjaa vuoden 2010 Eurovision laulukilpailussa, joka käytiin hänen kotimaassaan Oslossa Alexander Rybakin voitettua vuoden 2009 Eurovision laulukilpailun kappaleellaan "Fairytale". My Heart Is Yours sisältyi myös Solli-Tangenin debyyttialbumille "Guilty Pleasures", joka ilmestyi marraskuussa 2010.